આ સિવાય અમે હલદી કંકુની પણ ઉજવણી કરીએ છીએ એમ જણાવતાં જાગૃતિએ કહ્યું હતું કે ‘આમાં અમે દર વર્ષે બધી જ મહિલાને અવનવી ચીજો ગિફ્ટ આપીએ છીએ. નવરાત્રિમાં અમે મા અંબાની આરતી બોલીએ છીએ અને એક દિવસ મુમ્બાદેવીનાં દર્શન કરવા જઈએ છીએ. રક્ષાબંધનમાં સૌને રાખડી બાંધીએ છીએ. વૅલેન્ટાઇન્સ ડેના દિવસે અમે બધા જ લાલ રંગનાં વસ્ત્રો પરિધાન કરીને સાથે નાસ્તો કરીએ છીએ. ધુળેટીના દિવસે એકબીજાને ગુલાલ લગાવીને હોળીની ઉજવણી કરીએ છીએ.’